bavarian-nlp/barwiki-20250901 huggingface dataset:
Poseidon

Da Poseidon wor im oidn Griachaland da God vom Meer.
Ea wor da Suhn vo Kronos und Rhea und damid aa da Bruada vo Zeus, Hades, Hera, Demeter und Hestia.
Vaheiradt wor a mid da Amphitrite, mid ia hod an Suhn, an Triton, und zwoa Techta, de Bentheskyme und de Rhode ghobt. Zammad mid andane Frauan hod an aba aa uneheliche Kinda zeigt.
Sei Attribut is da Dreizack, wenn a amoi recht zwida wor, hod a domid Eadbebn und Fluatwellna vaursocht und manchmoi aa Schiffal vasenka gschpuid.
De Ressa und Delphine san eam heilig, in da remischn Mythologie wead a mim Neptun gleigsetzt.
Formschluß

Mid am Formschluss moand ma in da Technik a Vabindung vo zwoa Drima de zsammhoidn wei's Formen hom, de inanonda greifn. D'Voraussetzung is, doss se de Drima an Flächn beriahn, af dene de z'iwatrongne Kroft senkrecht stähd. 
Wennst a Drum on am ondan festschraubsd, ko des nimma oghom wean, wei da Schraumkopf gressa is ois des Loch. De Kroft zan Ohem wiakd vo da Obafläch vo dem Drum af'd Untaseitn van Schraumkopf. S'Vaschiam vo dem Drum is a ned megli, des liegd owa on am Kroftschluss. Wenn zwoa Drima mid Possstift vabundn wean, donn ko ma's zwoar ohem, owa nimma vaschiam, wei ja de Stift in de Lecha stecka. De Innaseitn vo de Lecha iawadrogd de Kräft af de Aussnseitn vo de Possstift und so af des ondre Drum.
Streng gnumma is as Afanondaleng vo Drima aa a Formschluss. De kenna ned inanonda vasinka, wei d'Gwichtskroft af de Obaflächn van nexdn Drum drunta iawadrong wead.
Dórfgoschdeih

Dórfgoschdeih (óder'aa "Dórf", "Dórfgaschtóah", Hóchdeitsch ómtlich: "Dorfgastein") is a Gmóand an Póngau an Soizburger Lónd in Ésterreich und is d' erscht und aa kléanste Gmóah a' da Goschdeih "(Goschdeinertoi)".
Geógraafie.
Dórfgoschdeih liegg za. 70 km siadlich vah da Stáud Soizburg wegg, an Póngau, am Eihgóng vah da Goschdeih. Ad' Bezirkshauptstáud Seiger Hóns an Póngau sands asó eppas 20 km a' nérdliche Richtung vah da Pinzgauer Stráuss.
Katastroigmóaner.
Katastroigmóaner und Órschtstóaé vam Dérfé sand:
Wáuppm.
As Wáuppm vah da Gmóah is: „In Ród óane vah zwéh góidane Kugén begleiterschte góidane Spitzen. Dia Spitzen is belégg mid ner róden Kugé.“
Ukraine

De Ukraine [] (ukrainisch /"Ukrajina") is a Stoot in Osteiropa. Ea grenzt an Russland im Nordostn, Weißrussland ("Belarus") im Noadn, Poin, de Slowakei und Ungarn im Westn, Rumänien und Moldawien im Sidwestn und ans Schwoazzes Meea und as "Asowsche Meer" im Sidn oo. De Hauptstod is Kiew. De Ukraine is nach Russland des flächenmaßi gresste Land in Eiropa.
Eadkund.
Da gresste Tei vo da Ukraine (uma 95 %) liegt aufm Gebiet vo da "Osteiropejischn Ebane". Desweng wead se fost imma zu Osteiropa zejt. De restlichen 5 % zejn zu Middleiropa (de "Karpaten" und Lemberg) und Sidosteiropa ("Odessa" und da Hoibinsl Krim).
Gschicht.
De Ukraine war de längste Zeit a zwischn vaschiedne Groaßmächte umstrittens Gebiet, in easchta Linie zwischen Poin, Östareich-Ungarn, Russland und am Osmanischn Reich. Da Hauptteil vo da Ukraine war seit 1654 in am gmeinsama Staat mit Russland. Seit am Zafoi vo da Sowjetunion im Joar 1991 is de Ukraine unabhängig. Da Konflikt zwischn dem eha nach Russland orientiadm Ostn und dem nach Eiropa orientiadn Westn hot 2004 mit zua da „Orangena Revolution“ gführt - ausglöst durch de Presidentschaftswoin, aus dene da Wiktor Juschtschenko ois Siega hervorganga is. 2010 is da Wiktor Janukowytsch gwöid woan. Noch Demonstrationa im Joar 2014 isa gstiatzt gwen.
Kirchn.
De Ukraine is vo Haus aus multikonfessionell. De dominierenden Kirchn san de Ostkirchn, vo dene de Ukrainisch-orthodoxe Kirche und de Ukrainisch-orthodoxe Kirche Moskauer Patriarchats de greßtn san. Erstere hot an eigna Patriarchn in Kiew, de zwoate ghert zu da Russisch-orthodoxn Kirchn in Moskau. Net kloa is a de 1596 entstandne griechisch-katholische Kirchn, de mit Rom uniad is.
Greawoid

Greawoid (amtli: Grünwald) is a Gmoa im obaboarischn Landkroas Minga. Da Nobevoaoat liegt im Siidn vo Minga im Isartoi. Greawoid gheat za de exklusivstn Wohngegadn vo Bayern.
Anno 1994 is Greawoid laut Statistik zua reichstn Gmoa vo Deitschland worn.
Eadkund.
Gliaderung vo da Gmoa.
Fia de Gmoa san 6 Gmoatei ausgwiesn:
Nochbagmoana san nem Minga, Obahaching, Straßlach-Dingharting und Pullach im Isartoi.
Gschicht.
Aufm Gmoagebiet hods kejtische und remische Siedlunga gem. In da easchtn Urkundn hoasst da Ort 1048 "Derbolvinga". Am End vom 13. Joarhundat hod da Ludwig da Strenge in da Nachan vo Derbolvinga de Buag Grünenwalde baut, de heitige Buag Greawoid. 
Greawoid wor a Hofmark, de wo am Landesherrn, am Kurfiaschtn vo Bayern gheat hod. Mit de Vawoitungsreforma in Bayern is mitm Gmoaedikt vo 1818 die heitige Gmoa entstandn. Sie is seit 1955 a stootlich onakannta Erholungsort.
Woppn.
Beschreiwung: In Blau auf am greana Dreiberg a suibana Turm mit Treppngiebe und Zinnenmauer, begleitet vo zwoa greane Feichtn; des Tor ist bedeckt mit de Boarischen Wecken.
Politik.
Buagamoasta.
Buagamoasta is da Jan Neusiedl (CSU).
Gmoarod.
Da Gmoarod vo Greawoid hod 25 Midglieda (mid'm 1. Buagamoasta) und setzd se seit 2014 so zamm:
Berihmtheitn.
In Greawoid san geborn:
Aying

Aying is a Gmoa im Sidosdn vom Landkroas Minga, Regierungsbezirk Obabayern, umadum 25 Kilomäta vo Minga weg. De Gmoa grenzd an drei Landkroas, nämli Ebasbeag, Miaschboch und Rosnham.
Gschicht.
In da Remazeit hod der Oat Isinisca ( Ad Isiniscum? → 791 Ad Eiingun → Aying ) gheißn. Dort is de Konsularstrass von Castra Regina (Rengschburg) auf de Heerstrass von Augusta Vindelicum (Augschburg) nach Iuvavum (Soizburg) gstossn. Weil ma antike Sachn gfundn hod, glaubt ma, dass im Oatsgebiet a remische Siedlung gwesn is. Ma hod Besiedlungsspurn aus da Latänezeit und da remischn Kaisazeit in Peiß gfundn. Aus de Entfernungsangabn in remische Dokumente konn ma feststelln, dass Isinisca im heitign Aying an da Via Julia glegn war.
Im Ordsteil Kloanhelfendoaf is im frian Middloita dea Heilige Emmeram vo Rengschburg ois Märtyr gstorbn. Seit’m 8. Joarhundert ham de boarischn Herzög in Aying a Herzogsgut, des späta ans Kinihaus gangen is. Scho Oidäding 885 is a Kinihof in Helfendoaf belegt, der seine Abgabn an de Kapelln in Oidäding gleist hod.
De Gmoa Aying is 1978 mit da Gmoagebiedsrefoam entstandn, indem ma Helfendorf (früha Landkroas Oabling, seit 1972 Landkroas Minga) mit Peiß (Landkroas Minga) zsammglegt hod. De Gmoa hat vorher Peiß ghoassn.
Am 11. Oktober 2006 is der russische President Wladimir Putin in Aying z’Bsuach gwesn.
Wer hod denn den Mist zammagschriem ?
Glaubn.
In da Gmoa hods zwoa Pfarrein, St. Andreas in Aying und St. Emmeram in Helfendoaf, de aber mitnand nur oan Pfarra ham.
De Protästandn kean zua Kreiz-Christi-Kirchengmoi in Hehakircha und hoidn eanan Gottesdiensd im Seniornzentrum von da Arbeiterwoifahrt in Aying ob.
Politik.
Woppn.
Des blaue Wappen stammd von da oidn Gmoa Helfendoaf und hod in da Mittn an suiban Pfostn, links an goidna Poimzweig und rechts zwo goidne Krona. Da Pfostn simbolisiad de Remastrass, de früha durch d’Gmoa ganga is. Dea Poimzweig erinnad an den heilign Bischof Emmeram, dea im Joar 652 an da Remastrass bei Kloahelfendoaf zeaschtückeld und in Aschhoam begrom worn is. De Krona stehn für den Kinigshof in Helfendoaf.
Wirtschafd.
Vakeah.
Aying liegd ned weid vo da Auddobahn A8 (Ausfoart 96, Hofoiding). De Stodsstrass 2078 von Minga nach Bad Aibling geht a no durch de Gmoa durch.
Mid’m MVV hod ma Anschluss an öffendlichen Nahvakea. De S-Bahn, Linie S 7, foad durch’n Ort und hod vier Hoitstejn: Dürrnhoor, Aying, Peiß und Großhelfendoaf.
Osässige Unternehmen.
De Brauarei Aying is 1878 gründt worn und hod Arbat für 80 Leit.
Aufdeilung vo da Gmoa.
Aying hod 19 amtliche Gmoadeil.
Baiabrunn

Baiabrunn (amtli: Baierbrunn) is a Gmoa im Siidwestn vom Landkreis Minga, Regierungsbezirk Obabayern und bsteht aus de Ortsdei Baiabrunn und Buachahoa ("dtsch. Buchenhain"). Baiabrunn is zwischen Schäftlarn und Pullach südlich von Minga am Isarhochufer glegn und is ans Mingara S-Bahn-Netz (S7) ogschlossn.
Gschichd.
De Via Julia, de Remastrass von Augschburg nach Soizburg, hod im Nordn vo Baiabrunn d'Isar übaquart. Dea Nama Baiabrunn wead zum easchtn Moi 776 in ana Schenkungsurkundn ans Klosta Schäftlarn gnennt. Baiabrunn woar bis 1803 a gschlossne Hofmark vom Klosta und is mit der boarischn Vawoitungsrefoam von 1818 a söibständige bolitische Gmoa wordn. Buachahoa is recht nei und umada 1938 gründt wordn.
Bolidik.
Bürgermoastarin.
Barbara Angermaier (BIG)
Woppn.
Unta am blaun Himmi stähn zwoa suibane Zinnen und drunter drei schmoie schwoarze Boikn. Des reladiv neie Wappen arinnat an de oide Burg von dem Adlsgschlecht da Baiabrunner. Denne eana Woppn soi a drei schwarze Boikn ghabt hom, in Suiba und Schwoarz.
Brunntoi

Brunntoi (amtli: Brunnthal) is a Gmoa im Sidn vom Landkroas Minga in Obabayern.
Brunntoi, Kirchstocka mid Neikirchstocka, Woidbrunn mid da Gudrunsiedlung, Otterloh, Hofading und Foastenhoor han de hauptsächlichn Teil von da Gmoa, de in Rodungsinsln vom Hofadinga Forst gleng hand. Bekannt worn is dea Ort wega dem Auddobahnkreiz Minga-Sid, wos bis vor Kurzm „Brunntoi -Dreieck" ghoassn hod.
Gschichd.
Afgrund vo da Schoddaschicht vo da letztn Eiszeit gibts in da Gegend koan obairdischn Wossalaff. De zoireichn Brunn in da Gmoa hoin sis Wossa vom untairdischn Wossastrom, wo unta da Schoddaschicht - in oana Diafn vo eppa 35 m - valafft. Weis koane leicht zuagenglichn Wossastejn gibt, is de Gegend eascht spod bsiedlt worn.
Da ejtaste Gmoatei is vamutli Hofolding. Dees ko ma ausm Nama schliassn, wei de Bejawarn eanare Siedlunga noch de Sippmfiara mit da Nochsuibm “-ing” gnennt hom. Da Nama Hofolding (friara Houoltingen) hoasst oafoch Siedlung ba de Leidln vom Hoholt. Schriftbeleg vo da Besiedlung vo dera Gegend gibts owa eascht noch da easchtn Joartausendwend.
De Brunndoia Gmoa hod friaras zum Landgricht Woifrotshausn gheart. Hofading war dagegn da kurfirstlichn Hofmark Greawoid zuagschlong. Bei da Vawoitungsreform in Baiern anno 1818 hand Brunndoi und Hofading sejbständige Gmoa worn. 1978 hand mit da Gmoagebiedsrefoam Brunntoi (Vawoitungssitz) und Hofading zsammglegt worn.
Eadkund.
Gmoigliedarung.
Fia de Gmoa Brunntoi hand 10 amtliche Gmoadei ausgwiesn.
Bolidik.
Buagamoasta.
Da Kern Stefan (CSU)
Seit 2002 is da Stefan Kern vo da CSU da easchte Buagamoasta. Seit 2008 wiakt a dobei haptamtle.
Woppn.
Auf Blau stehd a suibana Stempn; vorn is a goidana Bischofsstab, hint a goidane Gweihstang von am Hirschn.
Da Stempn simbolisiat de Remastrass, de wo auf da Nordseitn vom Hofadinga Forst durchegäht (schaug aaras Woppn vo Aying).
Gerhard Polt

Da Gerhard Polt (* 7. Mai 1942 z Minga) is a boarischa Kabarettist, Autor, Fernseh- und Fuimschauspuia.
Karriere.
Sei Laufboh hod a mid ana Heaspuiproduktion vom Hessischn Rundfunk ogfanga. Da Nama von dera Produktion wia "Als wenn man ein Dachs wär’ in seinem Bau". Do hod a mehr ois 30 vaschiedne Leid gschpuid, de durch Maßnahma zua Stodsaniarung aus iara Umgebung (Amalienstraße z Minga) vadriebm wern.
Sein easchtn Bühnenaufdritt hod da Polt 1975 mit m Kabarettprogramm vo da "Gloana Nachtrevue" in da "Kloana Freiheit" z Minga ghobt.
Bekonnt worn is a mit seina zwejfteilign Sketchreihn "Fast wia im richtigen Leben" vom Boarischn Rundfunk ausm Joar 1979. Sei Partnerin in dera Sendungsreihe wor Gisela Schneeberger. Spada hoda neba vaschiedenstn Sketchproduktionen fia Fuim, Heafunk und Heaspiele a boar Kinofuime gmocht ("Kehraus", "Man spricht deutsh", "Germanikus").
Sei wichtigsta Partna bei de Produktionen worda Hanns Christian Müller, des wo eam oft ois Co-Autor und Komponist zur Seidn gstandn hod. Außadem is da Poit oft mid dena Musikgruppn Biermösl Blosn und Die Toten Hosen aufdredn.
Lem.
Da Poit is ois Sohn vo am Rechtsanwoid im Woifahrdsord Oideding und z Minga aufgwoxn. Er hod Skandinavistik und Oidgermanistik z Gotnburg und Minga studierd. Heid wohnd a in Neihaus (Gmoa Schliersee).
Weak.
Diskografie.
sortiat noch Produktionsjoar bzw. Easchtvaeffentlichung
Liesl Karlstadt

De Liesl Karlstadt, amtli: Elisabeth Wellano (* 12. Dezemba 1892 z Minga; † 27. Juli 1960 z Garmasch-Partakurch) wor a boarische Soubrettn, Schauspuiarin und Kabarettistin. Sie und da Karl Valentin worn zamm oans vo de gwichdigsdn deitschn Komikerduos vom 20. Joarhundat.
Lem und Karriere.
De Elisabeth Wellano is z Schwabing ois Dochda vo am Beckamoasta mit italienischa Obstammung auf d Wejd kemma. De Liesl hod ois Vakaifarin im domois nei grinddn Kaufhaus vom Hermann Tietz (Hertie) garbad.
Ihran Kinstlanama "Karlstadt" hod sa se vom "Karl Marxstadt" obgleidt. Der wor a Gsangshumorist aus Minga und wor oans vo de Vorbuida vom Karl Valentin.
Ibablick iba ia Schoffa.
Sie hod im Zeidraum vo 1911 bis 1938 fest midm Karl Valentin zam garbad. In dera Zeid san an de 400 Sketche und Komedien enstandn. Sie wor mehr ois nur a Spuipardnarin in dem Duo. Sie is ehmfois a Ideengebarin fia de Sketche und Dialoge gwen. Danem hod sie am Karl Valentin a psychisch iba de Rundn ghoifn, wei dea a recht instabile und hypochodrische Vaolagung ghobd hod.
Erfoigreiche Zeid.
Ihre gräßdn Erfoige hods während da Weimarer Republik (1919 bis 1933) ghobd. In da Nazizeid is na äha in Hindagrund dräddn. Ihran Durchbruch im Fuimmilieu hod des Duo 1923 mid dem Kuazfuim "Mysterien eines Frisiersalons" ghobd. A bsondana kinstlarischa Höhepunkt vo eahnam Fuimschaffn wor de Opernvafuimung "Die verkaufte Braut" ausm Joar 1932 midm Regisseur Max Ophüls.
Nachm Karl Valentin.
Nach dem da Karl Valentin 1948 gschdorm wor, hod sie aa ernsdare Roin bei de Münchner Kammerspiele und am Residenztheata ghobd, danem hods a in Undahoidungsfuim midgspuid. Beim Boarischn Rundfunk wor sie in da Radiosendung "Familie Brandl" engagiad.
De Liesl Karlstadt is aufm Bognhauser Friedhof z Minga beerdigt. Aufm Viktualienmarkt erinnad a Brunna an sie. Und am Isator is heid as Valentin-Karlstadt-Musäum zur Erinnarung an des Komikerduo.
Da Jesus und seine Hawara

Da Jesus und seine Hawara is a Iwasetzung vo an Deu vom Neichn Testament ins Weanarische vom Teuschl Wolfgang, de wos 1971 aussakumman is.
Titl, Inhoid und Iwatrogung.
Da Titl kummt vo dem hea, weu da Jesus woahscheinli söwar an aramäischn Dialekt gredt hod. Zweng dem, und weu des weanarische Wuat "„Hawara“" woahscheinli aus da oidn jidischn Biwesproch, und zwoa vom hebräischn "„chawerim”" (Freind) kummt, hod da Autor gmaant, das des passn dat.
De wesantliche Grundlogn is des Markusevangelium, es san owar aa Stickln aus de aundan drei Evangelian drinnat. Hochdeitsch und Weanarisch stengan parallöö nebmaranaund; auf de grodn Seitn steht da hochdeitsche Text vo de Evangelian, auf de ungrodn de weanarische Iwasetzung. Da Autor had si d Sundazeichn gschengt, weul a gmaant hod, dass ma de vüün weanarischn Nasallaute eh net gscheid doastöön kau. Da Text is oft kaa weatliche Iwasetztung net, sundan da Inhoid is mit -noch da Meinung vo Kritika - deuweis aa recht harbe weanarische Schmäh umschriebm. Da Grund fia des is, das de Haundlung vo de Evangelian oft amoi unta d aafochn Leid spüüd, de aa woahscheinli domois kaa gschliffane Hochsproch net gredt haum. De Nauman vo de Leid und vo Laundschoftn aus da Biwe san owa net in Dialekt iwatrogn wuan, sundan stengan do ois wiar in da hochdeitschn Biwe–Iwasetzung.
Reaktionan.
Ummas Biachl sööwa hods nochn Aussakumman am Botzn Bahöö gebm. Denan, wos des Weak net daugt hod, haum gmaant, dass es blasphemisch is, waun ma in Herrgott in an so an tiafn Dialekt dahearedn losst. Aundare haums dafia leiwaund gfundn, weus maanan, doss de wesntlichn Aussogn vom neichn Testament im Dialekt bessa umekumman ois wiar im Hochdeitschn.
PHP

PHP steht für „PHP Hypertext Preprocessor“, uaspringli „Personal Home Page Tools“. Des is a Skriptsprach mit ana an C bzw. C++ oglehntn Syntax, die hauptsächlich zua Erstellung von dynamischn Webseitn oder Webanwendunga verwendet wird. PHP ist Open Source Softwäa des so vui hoast wia jeda kos vaändan.
Oigmoa.
Wos isn PHP?
PHP is oigemein a Webseitn Programmiasproch, de af am Serva lafft und an den Clientn der die Webseitn afruaft gsend wird
Wos bringtsn?
Des bringt a ganze menge zum oana
un am wichtigstn
Gschicht.
"Der Text is aweng g'ändat un reduziat won un is ausm wikipedia"
Code-Beispui.
Des ainfachste Skript is wohl imma nu des wos etz kummt. (des gibt „Seavus Wöit“ aus):
Des wos du etz dou undn sixt, gibt nix oanaschts ois
"Seavus Wöit"
aus:
&lt;?php
 echo "Seavus Wöit";
Ma sicht oisu das echo und codice_1 einfach wegfällt. Des is a gut so denn blouß
echo, die und print wird dem Nutza ibagehm.
As Codebeispui a nu in gültign XHTML-Format zum direkten Eisotz im Browser.
&lt;?xml version="1.0" ?&gt;
&lt;!DOCTYPE html PUBLIC "-//W3C//DTD XHTML 1.1//EN"
 "http://www.w3.org/TR/xhtml11/DTD/xhtml11.dtd"&gt;
&lt;html xmlns="http://www.w3.org/1999/xhtml"&gt;
 &lt;head&gt;
 &lt;title&gt;Servus Wejd!&lt;/title&gt;
 &lt;/head&gt;
 &lt;body&gt;
 &lt;?php
 echo "&lt;p&gt;Servus Wejd!&lt;/p&gt;";
 &lt;/body&gt;
&lt;/html&gt;
Landkroas Freing-Grofanau

Da Landkroas Freing-Grofanau (amtli: Landkreis Freyung-Grafenau) is da Landkroas vo Bayern, der am weidan im Ostn liegt. Er is direkt an da tschechischn und estareichischn Grenz. Er liegt im boarischn Regierungsbeziak Niedabayern.
Eadkunde.
Geografisch gseng is da Kroas a Tei vom Boarischen Woid. Ca. 60 % vo da Flächn sand Woid. D' hechste Stoi im Landkreis Freing-Grofanau is da Rachel (1453 m), der wo nachm Arber sogor insgsamt da zwoathechste Berg vom ganzen Boarischen Woid is. Direkt am Rachel is a d'Quoin vo da Ilz, de in Bossa in d'Donau mindt.
Motre

Motre in Oschttiroul (Hóchdeitsch: "Matrei in Osttirol") isch a Öatschoft im Oschttirouler Isltol. Zu Motre keanen Eachtlen ven Felba bis in die Hüabm dazüa. Es lieg auf 975 Meta Heachn und es wohnent 4675 Leit sem (2016).
Motre selber besteht aus 32 Fraktionen, do hetz da Inwohnazohl noch:
Zirich

Zirich (deitsch: Zürich) is de greaßte Stod vo da Schweiz und die Haptstod vom Kanton Zürich, Stod und Kanton hoaßen beide gleich. In da Stod lehm 396.027 Leid, im ganzen Kanton uma 1,3 Milliona. Die meisten Zuagroasten san Deitsche, gfoigt vo Italiener. Ma sogt, in Zürich is des Witschafdszentrum vo da Schweiz.
A Studie hod ergebn, dass Zirich die Stod mit da hechsten Lehmsqualität auf dera Weid gwen is. Oba 2009 is damid gor gwen: Jetza is Wean de Stod mit da hechstn Lehmsqualität. Die Limmat fliaßt durch Zirich und laaft usm Zirichsee aussi, der mitten in der Stood liagt. Da Bahnhof is da greaßte von da Schweiz, und angeblich da am meisten benutzde von da ganzen Weid.
De Leid redn untaranand Zürideitsch. Im Septemba hams as Knabenschiaßen, do wead da beste Schütze unter de junga Buam ausgschossen. Ende Aprü gibts as Sächseleitn, a oide traditionelle Zunftfeier, do wead da „Böög“, da symbolische Winta vabrennt und da Frühling ko kimma. Des greaßte Technofestl vo Eiropa steigt a do, de Streetparade. Des is jeds Joar und es kemma knapp oane Million Leid. In Summa hods no so einige Festl, z. B. des „el caliente“, a sidamerikanischs Festival, a des greaßte seinera Art in Eiropa.
Spiegelreflexkamera

Ois Spieglreflexkamera bzeichnet ma a Bauart vo am Photoapparat. Da Nama kimmt vo am Spiegl, der in da Skizzn mit (2) kennzeichnet is. S'gibt oaäugige und zwoaäugige Spieglreflexkameras. De iablichn Abkirzunga kimman ausm Englischn:´
Funktionsweis bei da oaäugign Spieglreflexkamera.
Beim Auslösn klappt da Spiegl ausm Weg, so daß as Buidl auf'd Aufnahmaflächn projeziert werd. Da Spiegl wirkt aba ned ois Vaschluß, der liegt direkt iaba (3) da Aufnahmaflächn (4).
Mit dem Spiegl werd as Buidl auf a Mattscheibn (5) projeziert, auf de Mattscheibn schaugt ma durchn Suacha. Wenn se de Ebne vom Spiegl, vo da Mattscheibn und vo da Aufnahmeflächn (Fuim oda Sensor) in oana Achsn schneidn und dea Spiegl no dazu auf da Winklhalbierndn zwischn da Mattscheibn und da Aufnahmaflächn liagt, dann kriagt ma auf da Mattscheibn exakt as gleiche Buidl, wias beim Auslösn auf' Aufnahmaflächn foid.
De Bewegung vo dem Spiegl is oana vo de Nochteile vo da oaäugign Spieglreflexkamera. Erst amoi muaß des schnej geh, wei der zur Auslösevazögerung beitrogt. Dann muaß a danach wiada exakt in de richtige Lag bracht wern, sonst stimmts Suachabuidl ned. Solang a hochklappt is, is im Suacha dunkl. De schneje Bewegung varursacht an hartn Schlog, dadurch gibts a Vawacklungsunschärfn. Wega dene ganzn Sacha hods a Modelle mit am festn hoibdurchlässign Spiegl gem. Do is dann aba as Suachabuidl nua hoib so hej und d'Belichtungszeitn wern a vadopped.
Funktionsweis bei da zwoaäugign Spieglreflexkamera.
De zwoaäugige Spieglreflexkamera hod zwoa Objektive mit da gleichn Brennweitn iabranand eibaut. Des untere wirft sei Buidl auf'd Aufnahmaflächn. S'obere iaba an Spiegl as Buidl auf a Mattscheibn. De Lag vo de Objektiv, dem Spiegl, da Mattscheibn und da Aufnahmaflächn han so aufananda abgstimmt, das auf da Mattscheibn wiada as gleiche Buidl zum seng is, wias nacha auf'd Aufnahmaflächn foid. Durch de zwoa Objektiv kriagt ma aba an Paralaxnfehla, wia bei na Suachakamera a. Bei de zwoa Objektiv ist d'Eistellung fia'd Entfernung mechanisch vabundn. Wenns Buidl auf da Mattscheibn scharf is, dann stimmt a d'Einstellung vo dem Objektiv fia'd Aufnahm. Des Objektiv fia'n Suacha is oft oafacha dafia aba mit na gräßan Blendn baut. So spart ma Kostn, wei de optische Qualität fia'n Suacha ned so wichtig is, dafia is as Suachabuidl hella und durch de gringe Schärfentiefn ko ma bessa scharfstelln.
S' TTL-Prinzip.
Olle Bauforma hom as Zui, daß ma im Suacha scho guad seng ko, wia des fertige Buidl werd. Grod bei da Oaäugign is des am bestn, wei ma durch as gleiche Objektiv schaugt, durch des a de Aufnahm gmacht werd. Auf englisch nennt ma des Through-The-Lens, kurz TTL. A olle Sensorn fia an Autofokus und de Belichtungsteurung inklusive am Blitz schaung bei aktuelle Modelle durchs Objektiv durch. So kennans a olle Eignheitn vo de untaschiedlichn Objektive inklusive am Zubehör brücksichtign.
Funktionsumfang.
A wenn da Begriff se nua auf de Konstruktion vom Suacha bziagt wern an Haffa weidane Merkmale vo de meistn Leid ois selbstvaständlich fia a Spieglreflexkamera ogseng. S'meiste stimmt zwar fia aktuelle Modelle is aba ned zwingend so:
Dadurch is fui flexibler ois a Kompaktkamera.
Botanik

De Botanik (, "botaniké [epistemé]", vo "botáne"‚ Woad-, Futtapflanzna) eafoascht ois Pflanznakund a Teigebiet vo da Biologie, de Pflanzna. Se befosst se midm Lemszyklus, Stoffwexl, Woxtum und Afbau vo de Pflanzna; feana mid iahn Inhoitsstoffn, iahra Ekologie und iahm wiatschoftlichn Nutzn (schau Landwiatschoft) sowia iahra Systematik.
De Uaspring vo da Botanik genga af de heijkundliche Bschäftigung mid Pflanzna zruck. Vo ana easchten abstrakt-wissnschoftlichn Untasuachung und Systematisiarung vom Pflanznareich zeign de Schriftn vom Theophrastos ausm 3. und 2. Joarhundad v. Kr.
Obgrenzung.
Zu de Pflanzna im engan Sinn zejn nem de Gfäßpflanzna aa de Moose und Greanalgn. Friaha san aa Schwammal, Flechtn und de Prokaryotn (Bakterien und Archaeen) ois Pflanzna ogseng. Obwoi ma heit eakennt, doss diese (emso wia olle Algn außa de Greanalgn) phylogenetisch ned näha mid de Pflanzna vawondt san, wean Algngruppn wia Roudalgn, Braunalgn, Kieslalgn sowia Schwamma und Flechtn weita in da Botanik behondlt.
Prokaryotn (eihschliaßli vo de dorin enthoitne Cyanobakterien, friaha ois "Blaualgn" bezeichnt), san – zam mid ondan Mikroorganismen – seit längam Objekte vo ana oagna Disziplin, da Mikrobiologie.
Fochgebiet.
Keangebiet.
Afgrund vo de untaschiedlichn Frogestejunga und Methodn hom se im Kean fimf Teigebiet vo da Botanik entwicklt:
Vuifoch gibt's aa de Eihteilung in "Oigmoane" und "Spezieje Botanik" sowia "Ongwendte Botanik". De Ongwendte Botanik befosst se insbsondare mid da Nutzung vo Pflanzna in Lond- und Foastwiatschoft, Goatnbau, Londschoftspflege und Umwejdschutz.